Kauhukeittiö

Kauhukeittiö () on yhdysvaltalainen ruoanlaittoon keskittyvä tositelevisio-ohjelma, jonka pääosassa on Gordon Ramsay. Sarja perustuu alkuperäiseen brittiversioon.

Ohjelman ensimmäinen esitys nähtiin 30. toukokuuta 2005. Sarjan seitsemäs kausi nähtiin Yhdysvalloissa tiistai-iltaisin 1. kesäkuuta – 10. elokuuta 2010. Sarjan kahdeksas kausi alkoi 22. syyskuuta 2010. Kolmannentoista kauden jälkeen Fox-kanava ilmoitti uusivansa sarjan ulkoasun kausille 15 ja 16. Sarjan 15. kausi alkoi 15. tammikuuta 2016. Vuoden 2022 kesällä sarjaa on ilmestynyt jo 20. kautta.

Kauhukeittiö on toiseksi korkeimmalle arvostelluin kilpailutv-ohjelma Yhdysvalloissa, ja sen edelle yltää vain Selviytyjät. Nielsen-arvostelujen mukaan joka kausi on saanut aina tarpeeksi katsojia, jotta Fox on uusinut sarjan sopimuksen.

Formaatti
Formaatti on samanlainen kuin ohjelman brittiversiossa: kilpailijat jaetaan siniseksi ja punaiseksi joukkueeksi, jotka kilpailevat toisiaan vastaan ruoanlaittokilpailuissa. Kun kilpailijoiden määrä on karsittu viiteen (tai kuuteen kausilla 4–7) joukkueet yhdistyvät yhdeksi mustaksi joukkueeksi, ja alkaa yksilökilpailu.

Joka jakso alkaa joukkue- tai yksilöhaasteella. Voittanut joukkue tai kokki saa usein palkinnon, kun hävinnyt joukkue saa rangaistuksen, joka on usein siivoamista, ruokien tekoa tai koristelua.

Illalliskattauksessa kokit huolehtivat sellaisen ruoan valmistuksesta, jonka Gordon Ramsayn vaativa maku kelpuuttaa. Toisinaan Ramsay saattaa heittää jopa lautasellisen ruokaa roskiin yhden ainesosan puutteesta, jolloin joukkue joutuu valmistamaan ruoan uudelleen. Myös, jos Ramsay näkee keittiössä ongelmia, hän käskee toisinaan jonkun pelaajan auttaa toista. Jos koko keittiöllä on vaikeuksia, hän saattaa sulkea keittiön huutamalla: "Shut it down!" tai "Switch it off!".

Illalliskattauksen jälkeen Ramsay valitsee voittajajoukkueen ja parhaan kokin hävinneestä joukkueesta. Tämän kokin täytyy usein tehdä päätös siitä, ketkä kaksi kokkitoveriaan nimetään pudotukseen. Toisinaan, jos kattaus on ollut erittäin hyvä tai huono, Ramsay ei valitse voittajaa ollenkaan. Joskus Ramsay myös muuttaa nimettyjä ja valitsee pudotusuhan alle jonkun muun. Jokaisella nimetyllä kokilla on mahdollisuus kertoa Ramsaylle, miksi heidän pitäisi jäädä, mutta lopullinen päätös on hänen oman mielipiteensä mukainen. Pudotuksen jälkeen kokki antaa Ramsaylle takkinsa, Ramsay iskee sen koukkuun rei'ittäen takin ja koukun yläpuolella oleva kilpailijan kuva palaa symboloimaan pudotusta.

Kun jäljellä on enää kaksi kokkia, Ramsay jakaa Kauhukeittiön kahteen ruokailualueeseen. Kaksi viimeistä pelaajaa suunnittelevat ja sisustavat alueensa sekä muodostavat ruokalistansa. Kuusi viimeksi pudotettua kokkia palaavat auttamaan finalisteja valmistamaan ruoat.

Kauhukeittiö eroaa pudotustyyppisistä tositelevisio-ohjelmista sillä tavalla, että tuomarointi ja pudotus lankeaa aina lopulta yhden henkilön, Ramsayn, niskoille. Lisäksi Ramsaylla on voima muuttaa ohjelman kulkua, kuten jättämällä hävinneen joukkueen nimetyt huomiotta, pudottamalla voittajajoukkueen jäseniä, pudottamalla kokkeja kesken kattauksen sekä siirtämällä kokkeja toisiin joukkueisiin.

Henkilökunta
Ohjelmaa juontaa ja tuomaroi Gordon Ramsay, ja sitä kertoo Jason Thompson. Ravintolan hovimestari oli kausilla 1-7 ja 11-12 Jean-Philippe Susilovic, joka otettiin ohjelmaan Petrusista, yhdestä Ramsayn Lontoon ravintoloista. Jean-Philippe isännöi myös brittiversion ensimmäisellä kaudella. Kausilla 8-10 hovimestarina toimi James Lukanik ja kaudesta 13 lähtien tehtävää on hoitanut Marino Monferrato.

Joka joukkueella on myös joka kattauksessa toinen apukokeista. Scott Leibfried esiintyi kausilla 1-10 ja hänen tilalleen siirtyi James Avery kaudesta 11 lähtien. Kaudella 15 Averyn korvasi Aaron Mitrano. MaryAnn Salcedo esiintyi kausilla 1-3, Gloria Felix kausilla 4–5, Heather West (2.kauden voittaja) kaudella 6 sekä Andi Van Willigan kaudesta 7 eteenpäin (pois lukien 15.kausi, jolloin hänen tilallaan toimi 10.kauden voittaja Christina Wilson Andin mennessä naimisiin ja viettäessä hääjuhliaan kauhukeittiössä).

Tuotanto
Lähetys
Sarjan tunnuslaulu on Ohio Players -yhtyeen kappale "Fire".

Läpi koko sarjan sekä kokkien, Ramsayn että jopa joidenkin asiakkaiden suista kuullaan kirosanoja. Yhdysvalloissa näiden sanojen kohdalla käytetään sensuuria ja pikselöintiä.

Belgiassa, Australiassa, Unkarissa, Tanskassa, Norjassa, Ruotsissa, Suomessa, Koreassa, Alankomaissa, Irlannissa, Sloveniassa, Israelissa, Meksikossa tai Brasiliassa, jota ohjelmaa esitetään, kirosanat jätetään sensuroimatta. Kuitenkin Unkarissa sarja dubataan unkarilaisilla äänillä, joten alkuperäisiä ei kuulla kunnolla.

 Maa  Kanava Suomi  MTV3, Jim (nimellä Hell’s Kitchen) Puola  TVN Style, Polsat, kuchnia.tv Yhdysvallat  ITV2 Australia  Nine Network, Channel Nine, Lifestyle Food, GO! Uusi-Seelanti  TV2 Kanada  CityTV, Food Network Malesia  ntv7 Ruotsi  TV3 Norja  TV3 Bulgaria  Nova+, Nova Television Brasilia  GNT, Casa Club TV Unkari  Viasat3 Arabimaat  MBC 4 Slovenia  Kanal A, TV Pika Israel  yesStars Drama, yesStars Next Ranska  TMC Belgia  VT4 Italia  Sky Italia

Sijainti
Sarjan ensimmäisillä kahdella kaudella Kauhukeittiö-ravintola sijaitsi Los Angelesin televisioasema KCOPin entisissä tiloissa 915 North La Brea Avenuella Hollywoodissa, Kaliforniassa.

Tuotantokaudet
Lähetys YhdysvalloissaOminaisuudetVoittajaPalkinto/epilogiKausi 130.5.-1.8.200512 kokkia vastakkain kahdessa joukkueessa; viimeisestä viidestä yksi joukkueMichael WrayOtti vastaan tarjouksen työskennellä Ramsayn kanssa Lontoossa, mutta palasi Yhdysvaltoihin muutaman päivän päästä. Paluun jälkeen valmisti veitsiä.Eater LA: Tatou: Where's Michael Wray?Short Order - Nypost.ComKausi 212.6.-14.8.2006Joukkueet jaettiin sukupuolen mukaan kilpailun alussa.Heather WestAiempi vanhempi kokki Terra Rossa-ravintolassa Red Rock Resort Spa and Casinossa (sopimus on päättynyt); nykyään Monterey Restaurantissa Long Beachilla New Yorkissa. Oli myös apukokki Kauhukeittiössä sarjan 6. kaudella.Kausi 34.6.-13.8.2007Ensimmäinen pudotus kesken illalliskattauksen.Rahman "Rock" HarperPääkokki Green Valley Ranchin Terra Verdessä; toimi pääkokkina myös Ben's Next Door -ravintolassa Washington D.C.:ssä vuoden 2009 alussa.Ben's Next Door Kausi 41.4.-8.7.200815 kokkia kilpailemassa; viimeiset kuusi yhdeksi joukkueeksi.Christina MachamerVanhempi apukokki Gordon Ramsayn alaisena Lontoossa West Hollywoodissa 250,000 dollarin kuukausipalkalla.Kausi 529.1.-14.5.200916 kilpailevaa kokkia, aiempien voittajien "Hall of Fame"Danny VeltriTyöskentelee pääkokki Stephen Kaltin alaisena italialaisessa Fornelletto-ravintolassa Borgata-hotellissa Atlantic Cityssä New Jerseyssä 250,000 dollarin palkkiolla.'Hell's Kitchen' winner makes debut at Borgata | Philly | 05/14/2009'Hell's Kitchen' winner Danny Veltri cooks up storm at the Borgata . Hän irtisanoutui työpaikastaan muutaman kuukauden kuluttua elokuussa 2009.Danny Veltri Update Kausi 621.7.-13.10.200917 kilpailevaa kokkiaDave LeveyKokki Araxi-ravintolassa pääkokki James Waltin alaisena WhistlerissäGordon Ramsay to bring Hell's Kitchen to WhistlerTravel | Bring Olympic-sized appetite to Whistler | Seattle Times Newspaperhttp://www.araxi.com/ Araxi Restaurant.Kausi 71.6.-10.8.2010Neljä kokkia osallistui semifinaaleihinHolli UgaldePääkokki Ramsayn uudessa ravintolassa Savoy-hotellissa Lontoossa.Kausi 822.9.-15.12.2010Sarjan 100. jaksoNona SivleyPääkokki LA LIVE -ravintolassa JW Marriott -hotellissa Los Angelesissa, lisäksi mahdollisuus toimia mallina Rosemount Estate Winesille.homorazzi.com: "Hell’s Kitchen Season 8: Meet The Cast", August 23, 2010. Kausi 918.7.-19.9.2011Neljä kokkia osallistui semifinaaleihinPaul NiedermannPääkokki BLT Steak -ravintolassa New Yorkissa.Kausi 104.6.-10.9.2012Neljä kokkia osallistui semifinaaleihinChristina WilsonPääkokki Gordon Ramsay Steak -ravintolassa Paris Las Vegas -kasinohotellissa Las Vegasissa.Kausi 1112.3.-25.7.2013Neljä kokkia osallistui semifinaaleihinJa'Nel WittPääkokki Gordon Ramsay Pub & Grill -ravintolassa Caesars Palace -kasinohotellissa Las Vegasissa, kunnes menetti paikan positiivisen huumetestin vuoksi.Kausi 1213.3.-24.7.2014Neljä kokkia osallistui semifinaaleihin ja kaudella 9 kilpaillut henkilö osallistui finaaliin.Scott CommingsPääkokki Gordon Ramsay Pub & Grill -ravintolassa Caesars Palace -kasinohotellissa Las Vegasissa.Kausi 1310.9.-17.12.2014Neljä kokkia osallistui semifinaaleihin. Sarjan 200. jakso.La Tasha McCutchenPääkokki Gordon Ramsay Pub & Grill -ravintolassa Caesars Atlantic City -kasinohotellissa Atlantic Cityssä.Kausi 143.3.-9.6.2015Neljä kokkia osallistui semifinaaleihin.Meghan GillPääkokki Caesars Atlantic City -kasinohotellin ravintolassa Atlantic Cityssä.Kausi 1515.1.2016-29.4.2016Neljä parasta kokkia eivät vaihtaneet joukkuetta kertaakaan kauden aikana.  Ensimmäinen paras naiskolmikko, jonka jäsenet eivät vaihtaneet kertaakaan kauden aikana miesten siniseen joukkueeseen.  Ensimmäinen kausi, jolloin jokainen kilpailija oli pudotusuhan alaisena ainakin kerran. Ariel MalonePääkokki BLT Steak-ravintolassa Bally's Las Vegas -kasinohotellissa Las Vegasissa.

 Lähteet 

 Aiheesta muualla 
 Ohjelman virallinen sivusto
 Sarjan suomenkieliset kotisivut

Luokka:2000-vuosikymmenen yhdysvaltalaiset tositelevisiosarjat
Luokka:Foxin televisio-ohjelmat